U Francuskoj u nedjelju odavanje počasti palima u Prvom svjetskom ratu 
Američki predsjednik će posjetiti i groblje američkih vojnika, njih 116 hiljada, koji su poginuli braneći Evropu
Američki predsjednik Donald Trump je jutros krenuo za Francusku, kako bi sa desecima drugih svjetskih lidera, prisustvovao ceremonijama obilježavanja 100-te godišnjice završetka Prvog Svjetskog rata. Odnosi izmedju Amerike i njenih saveznika danas su prilično zategnuti - dok je Francuska čak nedavno upozorila da trenutna geo-politička klima u svijetu podsjeća na situaciju koja je vodila izbijanju svjetskih ratova. Obilazeći bojna polja iz Prvog Svjetskog Rata cijele ove nedjelje, francuski predsjednik Emmanuel Macron je upozorio na trenutne prijetnje cijelom starom kontinentu , izjavivši za francuski radio da Evropa mora formirati vlastitu vojsku. EMMANUEL MACRON, predsjednik Francuske: Francuski zvaničnici su medjutim saopćili da odnosi odnosi sa Washingtonom neće biti promijenjeni zbog toga što je Trumpova republikanska stranka izgubila većinu u Zastupničkom Domu Kongresa. Američki predsjednik će sutra (subota) održati razgovore s francuskim predsjednikom, ali , kako je Trump izjavio pred jutrošnji odlazak u Evropu, susret s Putinom se vjerovatno neće dogoditi, već će sačekati skorašnji summit G 7. Trump će potom posjetiti Belleau Wood, mjesto jedne od najstrašnijih bitaka prvog svjetskog rata u kojoj su sudjelovali - i mnogi i poginuli - američki vojnici. 1,811 ih je stradalo u napadu na njemačke položaje, Najveći dio bitke se vodio doslovno prsa u prsa, a nakon više od tri nedjelje krvoprolića, Amerikanci su preuzeli poziciju Belleau Wood 26. juna 1918. JEAN-MICHEL STEG, francuski povjesničar: Do kraja rata je poginulo preko 116 hiljada američkih vojnika braneći Evropu. Danas - stotinu godina kasnije , trans-atlantske veze su zategnute, ali, ipak, savezništvo se nastavlja. BRUCE J. MALONE JR, VOJNO GROBLJE AMERIČKIH VOJNIKA MEUSE-ARGONNE : Obližnji muzej ‘Romagne 14-18’ oživljava život vojnika na liniji fronta - koristeći se hiljadama raznih predmeta pronadjenih na ovim bojnim poljima. JEAN-PAUL DE VRIES, VLASNIK MUZEJA ROMAGNE ‘14-‘18 : 40 miliona ljudi na svim stranama, izgubilo je živote u Prvom svjetskom ratu. Svi ćemo ih se prisjetiti i odati im poštu putem velike ceremonije u nedjelju, na dan potpisivanja primirja, koja će se održati uz parisku Trijumfalnu kapiju. Predsjednik Trump će dodatno kasnije sudjelovati i na ceremoniji odavanja pošte poginulim Amerikancima na američkom vojnom groblju.